3. การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์และขั้นตอนการผลิต

    1.  ประเภทของผลิตภัณฑ์

ผลิตภัณฑ์ของบริษัทจัดจำหน่ายภายในประเทศทั้งหมด แยกตามผลิตภัณฑ์ได้ดังนี้

1.  ประเภทอาหารสัตว์ผสมสำเร็จรูปซึ่งมีทั้งชนิดเม็ดและชนิดผง และเป็นประเภทหัวอาหารสัตว์
    โดย แบ่งออกได้อีกคือ

-   อาหารสัตว์สำหรับสัตว์บก เช่น สุกร ไก่ เป็ด นกกระทา และวัวนม เป็นต้น โดยจัดจำหน่าย
    ภายใต้เครื่องหมายการค้า ลี, วิน, แม็กซ์ และโปรเกรด

-   อาหารสัตว์สำหรับสัตว์น้ำ เช่น ปลา กุ้ง และกบ เป็นต้น โดยจัดจำหน่ายภายใต้เครื่องหมาย
    การค้า ลี, วิน, แม็กซ์ และโปรเกรด

-   อาหารสัตว์สำหรับสัตว์เลี้ยง เช่น สุนัข โดยจัดจำหน่ายภายใต้เครื่องหมายการค้า ดีไลท์,
    เพ็ทโต้ และ ไก่ชน โดยจัดจำหน่ายภายใต้เครื่องหมายการค้า นักสู้

2.  อบพืชข้าวโพดเพื่อจำหน่ายเป็นวัตถุดิบอาหารสัตว์

3.  พันธุ์สัตว์ เป็นผลิตภัณฑ์พลอยได้จากกิจการฟาร์มเลี้ยงสัตว์ของบริษัท
    ที่บริษัทดำเนินการเพื่อประโยชน์ในการศึกษาค้นคว้าวิจัยและพัฒนาคุณภาพอาหารสัตว์ที่ผลิตได้ของบริษัทให้เป็นที่ยอมรับของเกษตรกรผู้เลี้ยงสัตว์ทั่วไป
    โดยบริษัทมิได้มุ่งเน้นในเชิงพาณิชย์

บริษัท ลีพัฒนาผลิตภัณฑ์ จำกัด (มหาชน) และบริษัท ลีพัฒนาอาหารสัตว์ จำกัด
มีกำลังการผลิตอาหารสัตว์รวม 492,000 ตันต่อปี ในปี 2555 และมีการผลิตจริงประมาณ 60%
ของอัตรากำลังการผลิตทั้งสองโรงงานรวมกัน

3.1.2 สิทธิบัตรหรือข้อจำกัดในการประกอบธุรกิจ

บัตรส่งเสริมการลงทุนของบริษัท ลีพัฒนาผลิตภัณฑ์ จำกัด (มหาชน) และบริษัทย่อย

  (ก) ได้รับการส่งเสริมการลงทุนในกิจการผลิตอาหารสัตว์ผสมสำเร็จรูปและหัวอาหารสัตว์

บริษัท ลีพัฒนาผลิตภัณฑ์ จำกัด (มหาชน)

- ก่อสร้างโรงงานในจังหวัดเพชรบุรี มีกำลังการผลิตอาหารสัตว์บก 156,000 ตัน/ปี
อาหารสัตว์น้ำ (แห่งที่ 1) 72,000 ตัน / ปี และอาหารสัตว์น้ำ (แห่งที่ 2) 48,000 ตัน / ปี

บริษัท ลีพัฒนาอาหารสัตว์ จำกัด

- ก่อสร้างโรงงานในจังหวัดสระบุรี มีกำลังการผลิตอาหารสัตว์บก 144,000 ตัน/ปี
และมีกำลังการผลิตอาหารสัตว์น้ำ (แห่งใหม่) 72,000 ตัน / ปี

  สิทธิประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ลดหย่อนอากรขาเข้าร้อยละ 75 ของอัตราปกติสำหรับวัตถุดิบ
    หรือวัสดุจำเป็นที่นำเข้ามาใช้ในการผลิตเพื่อจำหน่ายในประเทศ

3)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

4)  ลดหย่อนภาษีเงินได้นิติบุคคลสำหรับกำไรสุทธิในอัตราร้อยละ 50 ของอัตราปกติ มีกำหนดอีก 5
    ปี นับจากวันพ้นกำหนดตามข้อ 3 เฉพาะกรณีโรงงานผลิตอาหารสัตว์บก
    และโรงงานอาหารสัตว์น้ำ (แห่งที่ 1) ของ บริษัท ลีพัฒนาผลิตภัณฑ์ จำกัด (มหาชน)

5)  ได้รับอนุญาตให้หักค่าขนส่ง ค่าไฟฟ้า
    และค่าน้ำประปาสองเท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่มีรายได้จากการประกอบกิจการ เพื่อคำนวณภาษีเงินได้นิติบุคคล

  เฉพาะกรณีโรงงานผลิตอาหารสัตว์บก และโรงงานผลิตอาหารสัตว์น้ำ (แห่งที่ 1) ของ บริษัท
  ลีพัฒนาผลิตภัณฑ์ จำกัด (มหาชน)

  6) ได้รับอนุญาตให้หักเงินลงทุนในการติดตั้ง หรือก่อสร้างสิ่งอำนวยความสะดวก ร้อยละ 25
  ของเงินลงทุน นอกเหนือไปจากการหักค่าเสื่อมราคาตามปกติ เฉพาะกรณีของ บริษัท
  ลีพัฒนาผลิตภัณฑ์ จำกัด (มหาชน)

  7) วันที่สิ้นสุดของสิทธิประโยชน์ตามโครงการ

  บริษัท ลีพัฒนาผลิตภัณฑ์ จำกัด (มหาชน)

  - สัตว์บก สิ้นสุดวันที่ 1 กันยายน 2552

  - สัตว์น้ำ (แห่งที่ 1) สิ้นสุดวันที่ 23 กรกฎาคม 2558

  - สัตว์น้ำ (แห่งที่ 2) สิ้นสุดวันที่ 30 มิถุนายน 2561

  บริษัท ลีพัฒนาอาหารสัตว์ จำกัด

  - สัตว์น้ำ (แห่งที่ 2) สิ้นสุดวันที่ 3 มกราคม 2558

(ข) ได้รับการส่งเสริมการลงทุนในกิจการอบพืชและไซโล

- สถานที่ตั้งโรงงานจังหวัดสระบุรี ลงทุนในนาม บริษัท ลีพัฒนาเกษตรมั่นคง จำกัด มีไซโลความจุ
13,500 ตัน และเตาอบขนาด 70 ตันต่อชั่วโมง

- สิทธิและประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

3)  วันที่สิ้นสุดของสิทธิประโยชน์ตามโครงการในวันที่ 2 สิงหาคม 2556

[]3.1.3 ขั้นตอนการผลิต

3.2 การตลาดและภาวการณ์แข่งขัน

3.2.1 ลักษณะลูกค้า และกลุ่มลูกค้าเป้าหมายของบริษัทและช่องทางการจัดจำหน่าย

ลักษณะลูกค้าและกลุ่มลูกค้าเป้าหมายของบริษัท ได้แก่ เกษตรกรผู้เลี้ยงสัตว์โดยตรง และตัวแทนขาย
โดยบริษัทได้จำหน่ายสินค้าให้แก่ลูกค้าดังกล่าวในสัดส่วนร้อยละ 45 และร้อยละ 55 ตามลำดับ
ซึ่งผลิตภัณฑ์ของบริษัทที่จัดจำหน่ายมากที่สุดจะเป็นอาหารสุกร
โดยเกษตรกรจะเป็นฟาร์มที่มีขนาดใหญ่และมีมาตรฐาน มีกำลังซื้อที่เพียงพอ
สม่ำเสมอและจะนำอาหารสัตว์ไปใช้เท่านั้นไม่ได้นำไปขายต่อ
ส่วนตัวแทนขายมีเขตพื้นที่ขายที่แน่นอนและมีความสามารถในการเปิดและบริหารตัวแทนย่อยในเขตพื้นที่
หรือมีการจัดตั้งทีมขายภายนอกร้านค้าของตัวแทน
มีความพร้อมด้านการเงินและมีความเข้าใจในเงื่อนไขการขายต่างๆ ของการเป็นตัวแทน
ลูกค้าในอุตสาหกรรมนี้มักให้ความสำคัญต่อคุณภาพของผลิตภัณฑ์
บริษัทจึงมุ่งเน้นการผลิตและจำหน่ายผลิตภัณฑ์อาหารสัตว์ที่มีคุณภาพเพื่อให้ประโยชน์สูงสุดต่อเกษตรผู้เลี้ยง
สร้างความพึงพอใจให้กับลูกค้า
บริษัทมีการสร้างความสัมพันธ์ที่ดีต่อลูกค้าและตัวแทนขายและด้วยความน่าเชื่อถือในคุณภาพของผลิตภัณฑ์
ทำให้ปัจจุบันบริษัทมีลูกค้าทั้งหมดมากกว่า 700 ราย ซึ่งเป็นทั้งลูกค้าเดิมและรายใหม่
ลูกค้าที่นับว่าเป็นลูกค้ารายใหญ่ 10 รายแรกในระยะเวลา 3 ปีที่ผ่านมาคิดเป็นประมาณ 20%
ของยอดขายทั้งหมดเท่านั้น

2.  กลยุทธ์การแข่งขัน

จากการที่บริษัทมีประสบการณ์ในธุรกิจมานานกว่า 28 ปี เป็นที่รู้จักแพร่หลาย
และได้รับการยอมรับในตลาดจากลูกค้า ผ่านการวิจัยและพัฒนาวัตถุดิบเพื่อเพิ่มคุณภาพของสูตรอาหาร
สร้างความแตกต่างในสินค้า ตามคำสั่งซื้อของลูกค้า (Customized product)
ซึ่งแตกต่างจากคู่แข่ง หากสภาพตลาดมีความต้องการใช้อาหารสัตว์มากขึ้น
บริษัทยังมีกำลังการผลิตที่รองรับระบบการผลิตซึ่งมีปริมาณมาก ๆ ได้ (Mass Production)
นอกจากนี้บริษัทมีการสร้างความสัมพันธ์ที่ดีกับลูกค้า ได้แก่
การจัดสัมมนาวิชาการและกำหนดเงินรางวัลตามเป้าหมายการขายสินค้าให้แก่ลูกค้า
และมีการบริหาร สต๊อควัตถุดิบเพื่อลดปัญหาจากความผันผวนของราคาวัตถุดิบ
นอกจากนี้มีการวิจัยจัดหาวัตถุดิบทดแทนที่ไม่ลดคุณภาพของสินค้าในช่วงเวลาที่วัตถุดิบบางรายการอาจมีราคาสูงเนื่องจากขาดแคลน

3.  นโยบายราคา

เนื่องจากอาหารสัตว์เป็นสินค้าที่ควบคุมราคาโดยกรมการค้าภายใน กระทรวงพาณิชย์
เป็นผู้กำหนดเพดานราคาขายกลางตามประกาศของแต่ละบริษัท แต่อย่างไรก็ตาม
ราคาซื้อขายจริงผู้ผลิตสามารถจะเปลี่ยนแปลงได้ตามต้นทุนการผลิตและการแข่งขันอื่น ๆ เช่น
การส่งเสริมการขายแต่ต้องไม่สูงกว่าราคากลางดังกล่าว
บริษัทสามารถเสนอราคาที่เหมาะสมแก่ลูกค้าโดยการบริหารราคาต้นทุนวัตถุดิบที่มีประสิทธิภาพ ได้แก่
การจัดหาและจัดเก็บรักษาวัตถุดิบที่มีราคาเหมาะสมตามฤดูกาลในการผลิต โดยส่วนใหญ่ได้แก่
กากถั่วเหลือง ปลาป่นและข้าวโพด และมีการวิจัยจัดหาวัตถุดิบอื่น ๆ
ทดแทนโดยไม่ลดคุณภาพของสารอาหารเพื่อให้สามารถแข่งขันการตัดราคากับคู่แข่งได้

4.  ภาวะการแข่งขัน

การแข่งขันในตลาดธุรกิจอาหารสัตว์ แบ่งออกเป็น 2 ตลาดใหญ่ ๆ คือ

1. ตลาดอิสระ (Free Market) คือ การขายอาหารสัตว์ให้แก่ลูกค้าโดยตรง
เพื่อลูกค้าที่ซื้อนำไปใช้เองหรือนำไปขายต่อให้แก่เกษตรกรผู้เลี้ยงสัตว์

2 ตลาดแบบประกันราคา (Contract Farming) คือ
การขายอาหารสัตว์ให้กับลูกค้าที่เข้าร่วมโครงการในการเลี้ยงสัตว์
โดยมีเงื่อนไขในการรับประกันราคาขายพันธุ์สัตว์มีชีวิตให้กับเกษตรกรผู้เลี้ยงสัตว์
โดยลูกค้าจะต้องมีฟาร์มเป็นของตนเอง นอกจากอาหารสัตว์แล้วยังมีการจัดหาพันธุ์สัตว์ เช่น
ลูกสุกรและลูกไก่ให้เกษตรกร ตลอดจนการบริหาร
จัดการด้านฟาร์มที่ทันสมัยให้แก่ลูกค้าที่เข้าโครงการ

อุตสาหกรรมอาหารสัตว์โดยภาพรวม
มีความสามารถในการทำกำไรอยู่ในระดับปานกลางและมีอัตราการเติบโตเฉลี่ยปีละไม่มากนัก
(ประมาณ 10%) และมีความผันผวนของความต้องการบ้างในบางปี
หากการส่งออกเนื้อสัตว์ได้รับผลกระทบจากการส่งออก
อย่างไรก็ตามอุตสาหกรรมนี้ยังมีความผันผวนน้อยกว่าสินค้าเกษตรแปรรูปประเภทอื่น
เนื่องจากเป็นการขายภายในประเทศ ไม่เผชิญการแข่งขันที่รุนแรงจากต่างประเทศ

ตามข้อมูลจากสมาคมผู้ผลิตอาหารสัตว์ไทย มีโรงงานผลิตอาหารสัตว์จดทะเบียนอยู่กับสมาคมจำนวน
56 ราย คิดเป็นส่วนแบ่งการตลาดมากกว่า 90 %
โดยโรงงานขนาดกลางและขนาดใหญ่จะเน้นการผลิตอาหารสุกร ไก่เนื้อ ไก่ไข่ และอาหารสัตว์น้ำ
ขณะที่โรงงานขนาดเล็กมักจะผลิตอาหารสัตว์เฉพาะอย่าง
เนื่องจากเป็นตลาดที่มีขนาดเล็กการแข่งขันจึงค่อนข้างรุนแรงมีการตัดราคา
โดยเฉพาะจากคู่แข่งที่มีการผลิตแบบครบวงจรจะได้เปรียบทางด้านการประหยัดจากขนาด
(Economies of scale) เนื่องจากสามารถป้อนผลิตภัณฑ์ให้กับฟาร์มของตนเอง รวมถึงฟาร์ม
ของบริษัทซึ่งเป็นลูกค้าสมาชิก

บริษัทและบริษัทย่อยมียอดขายอาหารสัตว์เกือบทั้งหมดอยู่ในตลาดอิสระ
และเป็นการขายเฉพาะภายในประเทศ
ทั้งนี้เมื่อเทียบกับปริมาณความต้องการอาหารสัตว์ทั้งประเทศประมาณ 15.22 ล้านตันต่อปี
บริษัทคาดว่าปริมาณความต้องการดังกล่าวจะเป็นอาหารสัตว์ที่มาจากโรงงานผลิตอาหารสัตว์ประมาณ
70% และเกษตรกรผสมอาหารเองประมาณ 30%
ในส่วนที่มาจากโรงงานผลิตอาหารสัตว์แยกเป็นที่อยู่ในส่วนของตลาดอิสระประมาณ 30%
และตลาดที่อยู่ในโครงการเลี้ยงสัตว์ของผู้ประกอบการผลิตแบบครบวงจร (Integrated
business line) อีก 70% ทั้งนี้บริษัทมีส่วนแบ่งเฉพาะในตลาดอาหารสัตว์อิสระคิดเป็นประมาณ
7% ทางบริษัทคาดว่ามีส่วนแบ่งตลาดที่อยู่ใน 5 อันดับของผู้ผลิตอาหารสัตว์ในตลาดอิสระ
ซึ่งเป็นรายใหญ่ ๆ ของประเทศ (คาดการณ์โดยฝ่ายบริหารของบริษัท
และคำนวณจากอาหารสัตว์บกและอาหารสัตว์น้ำรวมกัน)

สำหรับการแข่งขันกับบริษัทที่มีธุรกิจเกี่ยวกับการเกษตรแบบครบวงจร
กับการมุ่งเน้นธุรกิจอาหารสัตว์เพียงอย่างเดียวนั้น
จะเป็นการแข่งขันทั้งทางด้านบวกและลบของทั้งสองแบบ เช่น
หากธุรกิจแบบครบวงจรประสบปัญหากับสภาวะการเลี้ยงและราคาตกต่ำของสัตว์บางชนิดเพื่อจำหน่าย
จะส่งผลให้ธุรกิจแบบครบวงจรนั้นประสบปัญหาสำหรับการขายสัตว์ชนิดนั้น ๆ ทั้งหมด
แต่หากการเลี้ยงและราคาของสัตว์ชนิดนั้น ๆ ดี
ธุรกิจก็จะประสบความสำเร็จในการขายอย่างมากในธุรกิจที่ส่งผลโดยตรงและธุรกิจที่เกี่ยวเนื่อง
ส่วนด้านธุรกิจของบริษัทที่มุ่งเน้นธุรกิจอาหารสัตว์เพียงอย่างเดียวนั้น
สามารถปรับเปลี่ยนธุรกิจไปตามสภาวการณ์ได้ เช่น
เมื่ออาหารสัตว์บางประเภทมีแนวโน้มการใช้และกำไรมากกว่าก็อาจจะหันไปมุ่งเน้นอาหารสัตว์ประเภทนั้น
ๆ มากขึ้น เป็นต้น ซึ่งจะไม่เกิดความเสี่ยงมากในการดำเนินธุรกิจ
แต่ในทางกลับกันหากธุรกิจเกี่ยวกับการเกษตรทั้งหมดดีธุรกิจที่ไม่ครบวงจรก็จะเติบโตได้น้อยกว่าธุรกิจที่ทำแบบครบวงจรเช่นกัน

แนวโน้มในอนาคตสำหรับการหันมาทำธุรกิจเกี่ยวกับการเกษตรแบบครบวงจร
ของประเภทธุรกิจการเกษตรนั้น
จากการประเมินสถานการณ์ของผู้บริหารของบริษัทคาดการณ์ว่าการที่ธุรกิจเกษตรจะหันมาทำธุรกิจแบบครบวงจรนั้นยังคงมีจำนวนน้อย
เนื่องจากปรับเปลี่ยนการทำธุรกิจการเกษตรแบบครบวงจร
บริษัทที่ปรับเปลี่ยนจะต้องเป็นบริษัทที่มีขนาดใหญ่และใช้เงินทุนจำนวนมาก
แต่สำหรับธุรกิจการเกษตรในประเทศไทยนั้นส่วนใหญ่จะเป็นบริษัทที่มีขนาดกลางและขนาดเล็ก
จึงเป็นข้อจำกัดสำหรับธุรกิจที่มีขนาดกลางและขนาดเล็กในการขยายธุรกิจการเกษตรเป็นแบบครบวงจรได้

  3.2.5 ภาวะอุตสาหกรรมและแนวโน้มผลิตภัณฑ์

ตารางเปรียบเทียบประมาณการปริมาณการใช้อาหารสัตว์ภายในประเทศ สำหรับปี 2555 และ 2556

+-------------+----------+------+----------+------+----------+------+
| ประเภท      | ปริมาณอาห |      |          |      |          |      |
|             | ารสัตว์ที่ใช้ |      |          |      |          |      |
+-------------+----------+------+----------+------+----------+------+
| อาหารสัตว์    | ปี 2555   |      | ปี 2556   |      | เพิ่มขึ้น    |      |
|             |          |      |          |      | (ลดลง)   |      |
+-------------+----------+------+----------+------+----------+------+
|             | ปริมาณ    | ร    | ปริมาณ    | ร    | ปริมาณ    | ร    |
|             | (ตัน)     | ้อยละ | (ตัน)     | ้อยละ | (ตัน)     | ้อยละ |
+-------------+----------+------+----------+------+----------+------+
| ไก่เนื้อ       | 4        | 3    | 5        | 3    | 831,402  | 1    |
|             | ,597,164 | 0.20 | ,428,566 | 2.95 |          | 8.09 |
+-------------+----------+------+----------+------+----------+------+
| ไก่พ่อแม่พันธุ์   | 716,184  | 4.70 | 747,432  | 4.54 | 31,248   | 4.36 |
+-------------+----------+------+----------+------+----------+------+
| ไก่ไข่เล็กรุ่น   | 841,967  | 5.53 | 794,950  | 4.83 | (47,017) | (5   |
|             |          |      |          |      |          | .58) |
+-------------+----------+------+----------+------+----------+------+
| ไก่ไข่ให้ไข่    | 1        | 1    | 1        | 1    | 74,800   | 4.24 |
|             | ,765,200 | 1.59 | ,840,000 | 1.17 |          |      |
+-------------+----------+------+----------+------+----------+------+
| ไก่ไข่พ่อแม่พันธุ์ | 24,000   | 0.16 | 26,800   | 0.16 | 2,800    | 1    |
|             |          |      |          |      |          | 1.67 |
+-------------+----------+------+----------+------+----------+------+
| หมูขุน        | 3        | 2    | 4        | 2    | 501,500  | 1    |
|             | ,835,000 | 5.19 | ,336,500 | 6.32 |          | 3.08 |
+-------------+----------+------+----------+------+----------+------+
| หมูพันธุ์       | 837,000  | 5.50 | 855,600  | 5.19 | 18,600   | 2.22 |
+-------------+----------+------+----------+------+----------+------+
| เป็ดเนื้อ      | 252,000  | 1.66 | 252,000  | 1.53 | -        | -    |
+-------------+----------+------+----------+------+----------+------+
| เป็ดพันธุ์      | 21,900   | 0.14 | 21,900   | 0.13 | -        | -    |
+-------------+----------+------+----------+------+----------+------+
| เป็ดไข่       | 169,000  | 1.11 | 169,000  | 1.03 | -        | -    |
+-------------+----------+------+----------+------+----------+------+
| โคนม        | 574,875  | 3.77 | 591,300  | 3.59 | 16,425   | 2.86 |
+-------------+----------+------+----------+------+----------+------+
| กุ้ง          | 960,000  | 6.31 | 810,000  | 4.92 | 150,000  | (15  |
|             |          |      |          |      |          | .63) |
+-------------+----------+------+----------+------+----------+------+
| ปลา         | 630,476  | 4.14 | 600,453  | 3.64 | 30,023   | (4   |
|             |          |      |          |      |          | .76) |
+-------------+----------+------+----------+------+----------+------+
| รวม         | 15       | 10   | 16       | 10   | 1        | 8.21 |
|             | ,224,766 | 0.00 | ,474,501 | 0.00 | ,249,735 |      |
+-------------+----------+------+----------+------+----------+------+

ที่มา : สมาคมผู้ผลิตอาหารสัตว์ไทย

ภาวะเศรษฐกิจการเกษตรปี 2555 ถือได้ว่าเป็นปีที่มีการขยายตัวเพิ่มขึ้น
เนื่องจากการผลิตโดยทั่วไปกลับเข้าสู่ภาวะปกติหลังน้ำท่วมใหญ่ในช่วงปลายปี 2554
โดยสาขาการผลิตที่ขยายตัวเพิ่มขึ้น ได้แก่ สาขาพืช ปศุสัตว์ บริการทางการเกษตร และป่าไม้
ส่วนสาขาประมงหดตัวลง ซึ่งคาดว่าแนวโน้มปี 2556 ยังขยายตัวอยู่ในเกณฑ์ดี

-   ในปีที่ผ่านมาอุตสาหกรรมกุ้งไทยไม่สดใสนัก
    เนื่องจากเกิดปัญหาวิกฤติราคากุ้งตกต่ำอย่างหนักในช่วงเดือนเมษายน - กรกฎาคม 2555
    สาเหตุจากความต้องการในตลาดหลักลดลงจากการประสบวิกฤตเศรษฐกิจ
    (กุ้งไทยพึ่งพาตลาดส่งออกเป็นหลักในสัดส่วนถึง ร้อยละ 90 โดยเฉพาะตลาดสหรัฐอเมริกา
    สหภาพยุโรป) และมีคู่แข่งที่เพิ่มขึ้น
    แม้ไทยจะอยู่ในฐานะผู้ผลิตที่มีศักยภาพและเป็นผู้ส่งออกกุ้งและผลิตภัณฑ์อันดับหนึ่งในตลาดโลก
    แต่มีปัญหา หลายประการสำคัญ ดังนี้

1.  ปัญหาโรคระบาด ที่เกิดขึ้นซ้ำเติมการสูญเสียโอกาสในตลาดส่งออกของไทย
    โดยเริ่มระบาดอย่างหนักตั้งแต่ต้นปี กระทั่งทำให้ผลผลิตกุ้งโดยรวมปี 2555
    ลดลงประมาณร้อยละ 10 - 20 เนื่องมาจากโรคระบาด 3 ชนิด คือ 1)
    โรคไวรัสดวงขาวและโรคไวรัสหัวเหลือง
    ซึ่งระบาดมากทางภาคกลางและภาคตะวันออกตั้งแต่ต้นปีแถบจังหวัดสมุทรสาคร ราชบุรี
    นครปฐม และฉะเชิงเทรา รวมทั้งภาคใต้ช่วงปลายปี 2) โรคขี้ขาว
    ซึ่งพบกระจายในหลายพื้นที่แต่การระบาดยังไม่รุนแรง และ 3)
    โรคกุ้งตายในลักษณะเซลล์ตับตายเฉียบพลันคล้ายกับโรคตายด่วน (อีเอ็มเอส)

2.  ภาวะแข่งขันสูง บั่นทอนศักยภาพและโอกาสการทำธุรกิจแบบเดิม เนื่องจากปัจจุบัน คู่แข่งสำคัญ
    อาทิ อินเดีย อินโดนีเซีย เอกวาดอร์ และเม็กซิโก
    เริ่มมีปริมาณผลผลิตมากเพียงพอสามารถเข้ามาเสนอขายแข่งในตลาดทัดเทียมกับไทยมากขึ้น

3.  ปัญหาการกีดกันทางการค้า จากรายงานสถานการณ์การค้ามนุษย์ (Trafficking In
    Persons Report - TIP Report) ของกระทรวงการต่างประเทศของสหรัฐอเมริกา

แนวโน้มกุ้งปี 2556 คาดว่า
ราคากุ้งของไทยมีแนวโน้มเพิ่มขึ้นตามผลผลิตที่มีแนวโน้มลดลงจากปัญหาสภาพอากาศแปรปรวนและโรคระบาดรุมเร้า
แต่ก็เป็นปีที่ท้าทายสำหรับการส่งออกของไทยด้วย เนื่องจากมีประเทศผู้ผลิตกุ้ง
เข้ามาแข่งขันในตลาดโลกเพิ่มมากขึ้นทั้งเอกวาดอร์ อินเดีย และอินโดนีเซีย
ประกอบกับตลาดหลักส่งออกกุ้งของไทย ทั้งสหรัฐอเมริกา สหภาพยุโรป และญี่ปุ่น
ยังประสบปัญหาเศรษฐกิจภายในประเทศโดยเฉพาะปัญหาหนี้สินในสหภาพยุโรปที่ยังคงยืดเยื้อและปัญหาทางการคลังของสหรัฐอเมริกา
รวมทั้งยังมีปัญหาการกีดกันทางการค้าจากประเทศผู้นำเข้า
ทำให้ทุกภาคส่วนที่เกี่ยวข้องในอุตสาหกรรมกุ้งไทยต้องร่วมมือกันและเร่งปรับตัว
โดยผู้ส่งออกควรเน้นการแปรรูปผลิตภัณฑ์เพิ่มมูลค่าให้มีความหลากหลายมากขึ้น
แสวงหาตลาดใหม่เพิ่มเพื่อลดการพึ่งพาตลาดหลักโดยเฉพาะสหรัฐอเมริกามากจนเกินไป
ภาครัฐควรหาแนวทางการรักษาโรคระบาดในกุ้งโดยเฉพาะโรคตายด่วนที่ระบาดมากขึ้น
รวมทั้งเร่งแก้ปัญหาการถูกกล่าวหาเรื่องการค้ามนุษย์และการใช้แรงงานเด็กของสหรัฐอเมริกา
เพื่อมิให้ส่งผลกระทบต่ออุตสาหกรรมกุ้งโดยรวมของไทย ประกอบกับการเปิด AEC ในปี 2558
คาดว่าแนวโน้มการแข่งขันในอุตสาหกรรมกุ้งจะทวีความรุนแรงและเข้มข้นมากขึ้น

ด้านปศุสัตว์ ปี 2555 มีอัตราการขยายตัวดีขึ้นเมื่อเทียบกับปีที่ผ่านมา
โดยภาวะการผลิตปศุสัตว์ทั้งไก่เนื้อ สุกร ไข่ไก่ และน้ำนมดิบ โดยปริมาณการผลิตไก่เนื้อเพิ่มขึ้น
เนื่องจากเกษตรกรมีการบริหารจัดการระบบการผลิตของฟาร์มเลี้ยงที่ดีขึ้น
ทำให้มีผลผลิตออกสู่ตลาดต่อเนื่อง
ประกอบกับความต้องการบริโภคเนื้อไก่จากตลาดต่างประเทศสูงขึ้นจากความเชื่อมั่นในมาตรฐานสินค้าของไทย
รวมทั้งสหภาพยุโรปยกเลิกการห้ามนำเข้าเนื้อไก่สดจากไทยตั้งแต่เดือนกรกฎาคม 2555
ทำให้มีการขยายการเลี้ยงไก่เนื้อ
สำหรับการผลิตน้ำนมดิบมีปริมาณเพิ่มขึ้นจากจำนวนแม่โคนมที่เพิ่มและปริมาณน้ำนมเฉลี่ยของแม่โคนมที่สูงขึ้น
ด้านราคาสินค้าปศุสัตว์ปี 2555 ที่สำคัญส่วนใหญ่ลดลง ได้แก่ ไก่เนื้อ ไข่ไก่ และสุกร
เนื่องจากมีปริมาณผลผลิตออกสู่ตลาดค่อนข้างมาก ขณะที่ราคาน้ำนมดิบสูงขึ้นเล็กน้อย
เนื่องจากคุณภาพดีขึ้น

-   ภาคการผลิตสุกร ปีที่ผ่านมา ผู้เลี้ยงสุกรต้องแบกรับภาระขาดทุนจากต้นทุนการผลิตที่เพิ่มขึ้น
    จากราคาวัตถุดิบอาหารสัตว์ที่ปรับขึ้นทั่วโลก 30-40 เปอร์เซ็นต์ แต่ราคาสุกรกลับตกต่ำ
    ต่อเนื่องมามากกว่า 7 เดือน (เมษายน-ธันวาคม 2555) ทำให้ผู้เลี้ยงรายกลางและรายย่อย
    ที่ทนรับภาระดังกล่าวไม่ไหวและหยุดการเลี้ยงไปในที่สุด ถึงแม้การปรับขึ้นของราคาสุกรในปีต้น
    2556นี้ จะทำให้
    บรรดาผู้เลี้ยงสุกรก็เริ่มมีความหวังและรอยยิ้มขึ้นมาจากราคาหน้าฟาร์มที่ขยับตัวสูงขึ้น
    ก็ถือว่าเป็นสัญญาณที่ดีของการเปิดศักราชใหม่ (ราคาสุกรที่เพิ่มขึ้น ก็มาจากหลายปัจจัย
    ที่สำคัญคือ ปริมาณเนื้อสุกรที่ออกสู่ตลาดน้อยลง
    เพราะหลังจากมีปัญหาโรคระบาดตั้งแต่เดือนตุลาคม-พฤศจิกายนเมื่อปีที่ผ่านมา
    ทำให้ผลผลิตสุกรมีปริมาณต่ำกว่าความต้องการบริโภค
    และประกอบใกล้เทศกาลตรุษจีนที่มีความต้องการนำสุกรไปเซ่นไหว้จำนวนมาก
    ยิ่งทำให้มีความต้องการมากขึ้น

เนื่องจาก ราคาหน้าฟาร์มเป็นสิ่งที่เกษตรกรควบคุมไม่ได้ ต้องปล่อยให้ขึ้นหรือลงตามกลไกตลาด
รวมถึงปัจจัยภายนอกต่างๆ ที่เข้ามากระทบ เช่น โรคระบาด
ราคาน้ำมันและก๊าซที่มีแนวโน้มจะสูงขึ้นจากความผันผวนจากสถานการณ์ความไม่สงบของตะวันออกกลาง
ปัญหาภัยแล้งหรืออุทกภัย
นโยบายหรือมาตรการภาครัฐที่เข้ามามีบทบาทในการกำหนดราคาจำหน่ายสุกรมากขึ้น
รวมทั้งนโยบายจำนำของรัฐบาลทำให้ราคาข้าว มันสำปะหลัง และข้าวโพดเลี้ยงสัตว์อยู่ในระดับสูง
ซึ่งก็ส่งผลต่อราคาวัตถุดิบอาหารสัตว์ และกระทบต่อต้นทุนการผลิตสัตว์ตามมา เพราะฉะนั้น
หากผู้เลี้ยงต้องการมีรายได้ หรืออยู่ได้ในภาวะเช่นนี้ ต้องบริหารจัดการต้นทุน
และเพิ่มประสิทธิภาพการผลิต เพื่อลดต้นทุนการผลิตต่อหน่วยให้ต่ำที่สุด และเหลือกำไรมากที่สุด
ช่วยให้อยู่ในธุรกิจการเลี้ยงสุกรต่อไปได้

-   ไก่เนื้อ ปี 2555 ภาคการผลิตของประเทศไทย มีการเติบโตมากขึ้นกว่าปี 2554
    เป็นไปในทิศทางเดียวกับตลาดโลก เนื่องจากการจัดการฟาร์มที่มีมาตรฐาน
    ระบบการผลิตที่ปลอดภัย ทำให้ความต้องการบริโภคและส่งออกเพิ่มมากขึ้น

  -----------------------------------------------------------------------
  แนวโน้มปี 2556
  การผลิตไก่เนื้อยังคงปรับตัวเพิ่มขึ้นสอดรับกับจำนวนประชากรและการส่งออกที่ขยายตัวมากขึ้น
  หลังจากเริ่มส่งออกไก่สดแช่แข็งในหลายประเทศ
  ราคาไก่เนื้อคาดว่าน่าจะมีแนวโน้มสูงขึ้นตามต้นทุนการผลิตที่ปรับตัวเพิ่มตามราคาวัตถุดิบ
  และค่าแรงงาน อีกทั้งความต้องการบริโภคของตลาดทั้งภายในและต่างประเทศที่เพิ่มขึ้น
  แต่ก็ต้องเป็นห่วงเรื่องต้นทุนการผลิตที่อาจสูงขึ้นเนื่องจากวัตถุดิบอาหารสัตว์ แรงงาน
  แม้ตลาดสหภาพยุโรปที่ยังมีปัญหาวิกฤติเศรษฐกิจแต่ไทยส่งไปยังกลุ่มPIIGS
  (Portugal,Ireland,Italy,Greece ,Spain) น้อยมาก
  ประกอบกับสินค้าเนื้อไก่เป็นอาหารที่จำเป็นเพื่อการบริโภค
  และยังมีราคาถูกกว่าเนื้อสัตว์ประเภทอื่นๆ
  และภาพลักษณ์สินค้าไทยที่ดีทั้งคุณภาพและราคาก็อาจจะไม่ได้รับผลกระทบมากนัก

  -----------------------------------------------------------------------

-   ธุรกิจปลาน้ำจืดภายในประเทศของปี2555 พบว่า ภายหลังน้ำท่วมปลายปี 2554
    ต่างประสบความเดือดร้อนกันทั่วหน้า
    ทั้งฟาร์มปลาบ่อความเสียหายอันเป็นผลมาจากปลาในบ่อที่เลี้ยงไว้หลุดออกไปตามแหล่งน้ำต่างๆ
    ทางด้านราคาปลาไม่ค่อยดีนัก ทั้งนี้ อาจเป็นเพราะภาวะเศรษฐกิจ
    หากเทียบกับในอดีตโดยเฉพาะในช่วงไข้หวัดนกระบาด ราคาปลาจะสูงมาก
    เพราะคนหันมาบริโภคปลาแทนไก่
    เกษตรกรผู้เลี้ยงปลามักจะประสบปัญหาเรื่องสภาพอากาศที่เปลี่ยนแปลงรวดเร็ว
    ส่งผลให้ปลาป่วยเป็นโรคได้ง่าย รวมถึงภาวะภัยแล้งซึ่งขาดแคลนน้ำในการเลี้ยงปลา
    นอกจากธรรมชาติที่ก่อปัญหาเพราะควบคุมไม่ได้แล้ว ในแต่ละปีจะเกิดปัญหาช่วงปลาขาดบ่อ
    เท่าที่ผ่านมาจะเกิดในช่วงเข้าพรรษา เพราะก่อนหน้านี้เป็นช่วงหน้าร้อน
    ปลามักตายเป็นจำนวนมาก อาจเป็นผลมาจากคุณภาพดินคุณภาพน้ำทำให้ปลาเป็นโรค
    ซึ่งมักเกิดกับลูกปลา เพราะมีความต้านทานโรคต่ำ และเป็นวงจรที่ทำให้ปริมาณปลาขาดบ่อ
    จะเป็นช่วงเดียวกับที่ราคาปลาจะตก ดังนั้น พอเข้าช่วงหน้าฝนปลาจะหายาก เพราะโตไม่ทัน

ตลาดปลาในอนาคตมีแนวโน้มที่ยังอยู่ได้
รายได้ของคนบริโภคทุกสถานะสามารถหาซื้อปลารับประทานได้ เพราะปลามีราคาไม่แพงจนซื้อไม่ได้
และยังย้ำอีกว่าราคาเป็นแรงจูงใจที่ทำให้คนหาซื้อปลามารับประทาน

3.3 การจัดหาผลิตภัณฑ์

  3.3.1 สถานที่ตั้งโรงงาน

  บริษัทมีสถานที่ตั้งโรงงานและกิจการฟาร์มของบริษัทและบริษัทย่อย ดังนี้

1) โรงงานอาหารสัตว์ที่จังหวัดสระบุรี

ตั้งอยู่เลขที่ 33/1 หมู่ 7 ถนนพหลโยธิน ตำบลดาวเรือง อำเภอเมือง จังหวัดสระบุรี
เป็นที่ดินของบริษัทมีเนื้อที่ทั้งหมดประมาณ 115 ไร่ ซึ่งเป็นที่ตั้งโรงงานผลิตอาหารสัตว์ของบริษัท
ลีพัฒนาอาหารสัตว์ จำกัด โดยมีโรงงาน แห่งที่ 1 กำลังการผลิตอาหารสัตว์บกประมาณ 144,000
ตันต่อปี เปิดดำเนินการเมื่อปี 2531 และโรงงานแห่งที่ 2 กำลังการผลิตอาหารสัตว์น้ำประมาณ
72,000 ตันต่อปี ใช้เงินลงทุนก่อสร้างโรงงานและซื้อเครื่องจักรประมาณ 160 ล้านบาท
เปิดดำเนินการเมื่อวันที่ 4 มกราคม 2550 โดยได้รับส่งเสริมการลงทุนจาก BOI
และมีไซโลที่สามารถเก็บข้าวโพดได้ 38,500 ตัน ของบริษัท ลีพัฒนาเกษตรมั่นคง จำกัด
เปิดดำเนินการเมื่อวันที่ 3 สิงหาคม 2548

2) โรงงานอาหารสัตว์ ที่จังหวัดเพชรบุรี

ตั้งอยู่ที่ตำบลห้วยท่าช้าง อำเภอเขาย้อย จังหวัดเพชรบุรี เป็นที่ดินของบริษัทมีเนื้อที่ทั้งหมดประมาณ
74 ไร่ เป็นโรงงานผลิตอาหารสัตว์แห่งใหม่ของบริษัท โดยได้รับการส่งเสริมการลงทุนจาก BOI
โรงงานที่ 1 มีกำลังการผลิตอาหารสัตว์บกเท่ากับ 156,000 ตันต่อปี
ใช้เงินทุนก่อสร้างโรงงานประมาณ 231 ล้านบาท เปิดดำเนินการเมื่อวันที่ 2 กันยายน 2539
โรงงานที่ 2 ผลิตอาหารสัตว์น้ำ (แห่งที่ 1) มีกำลังการผลิต เท่ากับ 72,000 ตันต่อปี
ใช้เงินลงทุนก่อสร้างโรงงานประมาณ 145 ล้านบาท เปิดดำเนินการเมื่อวันที่ 24 กรกฎาคม 2545
และโรงงานที่ 3 ผลิตอาหารสัตว์น้ำ (แห่งที่ 2) มีกำลังการผลิต เท่ากับ 48,000 ตันต่อปี
ใช้เงินลงทุนก่อสร้างประมาณ 85 ล้านบาท เปิดดำเนินการเมื่อวันที่ 1 กรกฎาคม 2553

3) โครงการฟาร์มพ่อแม่พันธุ์ไก่ ที่จังหวัดเพชรบูรณ์

ตั้งอยู่ที่ตำบลดงขุย อำเภอชนแดน จังหวัดเพชรบูรณ์ เป็นที่ดินของบริษัทมีเนื้อที่ทั้งหมดประมาณ 641
ไร่ สำหรับผลิตลูกไก่เนื้อพันธุ์ดี ป้อนสู่ตลาดได้ประมาณ 200,000 ตัว/สัปดาห์หรือประมาณ 10
ล้านตัวต่อปี ใช้เงินลงทุนก่อสร้างประมาณ 80 ล้านบาท เปิดดำเนินการเมื่อปี 2537
ปัจจุบันหยุดดำเนินงานชั่วคราว เนื่องจากปัญหาโรคระบาดของไข้หวัดนก
โดยปัจจุบันให้ผู้ประกอบการรายอื่นเช่าดำเนินกิจการต่อ

4) โครงการฟาร์มทดลองลีพัฒนา ที่จังหวัดสระบุรี

ตั้งอยู่ที่ตำบลห้วยแห้ง อำเภอแก่งคอย จังหวัดสระบุรี เป็นที่ดินของบริษัทมีเนื้อที่ทั้งหมด ประมาณ
647 ไร่ วัตถุประสงค์เพื่อดำเนินการเลี้ยงสัตว์เพื่อทดลอง สำหรับสัตว์เศรษฐกิจต่าง ๆ เช่นไก่เนื้อ
เป็ดเนื้อ นกกระทา สุกรพันธุ์และสุกรขุน เป็นต้น
โดยมีฝ่ายวิชาการเป็นผู้กำหนดแนวทางและวิธีการทดลอง
เพื่อนำข้อมูลมาวิเคราะห์และใช้ประโยชน์ในการพัฒนาคุณภาพอาหารสัตว์ของบริษัท
เปิดดำเนินการเมื่อปี 2536

2.  กำลังการผลิตและปริมาณการผลิตจริง

บริษัทและบริษัทย่อยมีนโยบายการผลิตตามคำสั่งซื้อของลูกค้า (Customized product)
ซึ่งสร้างความแตกต่างในสินค้า และความหลากหลายของสูตรอาหาร อย่างไรก็ตาม
หากสภาพตลาดมีความต้องการใช้อาหารสัตว์เพิ่มมากขึ้น
บริษัทยังมีกำลังการผลิตที่สามารถรองรับการผลิตซึ่งมีปริมาณมาก ๆ (Mass Production) ได้ด้วย
อีกทั้งบริษัทยังมีแผนที่จะขยายกำลังการผลิตอาหารสัตว์
และเพิ่มถังไซโลเก็บข้าวโพดในช่วงฤดูกาลที่ข้าวโพดมีราคาต่ำ
เพื่อให้มีปริมาณการใช้วัตถุดิบได้ตลอดทั้งปีอย่างเพียงพอ รวมทั้งขยายโกดังเก็บสินค้าอาหารสัตว์
เพื่อเพิ่มพื้นที่ให้เพียงพอในการเก็บสต็อคสำหรับเตรียมขยายตลาด
โดยบริษัทจะทยอยออกผลิตภัณฑ์ในตราสินค้าใหม่ ๆ เพิ่มขึ้นด้วย ทั้งนี้ ในช่วง 3 ปีที่ผ่านมา
บริษัทและบริษัทย่อยมีกำลังการผลิตรวมและปริมาณการผลิตจริง สรุปได้ดังนี้

  -------------------------------- ------------ ------------ ------------
  โรงงานอาหารสัตว์                   ปี 2553       ปี 2554       ปี 2555

  กำลังการผลิตเต็มที่ ( หน่วย : ตัน )     492,000      492,000      492,000

  ปริมาณการผลิตจริง ( หน่วย : ตัน)      167,581      202,972      227,585

  การใช้กำลังการผลิต (%)              34           41           46
  -------------------------------- ------------ ------------ ------------

ในปี 2554 โรงงานผลิตอาหารสัตว์ทั้ง 4 แห่ง ได้เปิดดำเนินการแล้ว จะทำให้บริษัทและบริษัทย่อย
มีกำลังการผลิตอาหารสัตว์บกและอาหารสัตว์น้ำรวม 492,000 ตันต่อปี

3.3.3 การจัดหาวัตถุดิบที่สำคัญที่ใช้ในการผลิตอาหารสัตว์

นโยบายของบริษัทที่มุ่งเน้นการสรรหาวัตถุดิบที่ดีจากแหล่งที่มีคุณภาพตรงตามมาตรฐาน
เพื่อนำมาผลิตอาหารสัตว์ตอบสนองความต้องการของลูกค้า
ให้เกิดความมั่นใจและได้รับความไว้วางใจของผลิตภัณฑ์มาโดยตลอด
ด้วยระบบการจัดซื้อที่ยึดหลักมาตรฐานคุณภาพสากล ทั้งระบบบริหารงานคุณภาพ (ISO 9001)
ระบบการจัดการสิ่งแวดล้อม (ISO 14001) ระบบ GMP และ HACCP
ตั้งแต่ระบบการคัดเลือกผู้ขายและการจัดซื้อที่มีประสิทธิภาพทำให้ได้แหล่งวัตถุดิบที่ดีมีคุณภาพ
ระบบติดตามการส่งมอบให้ได้วัตถุดิบตามเวลาเพื่อตอบสนองกระบวนการผลิต
ที่เป็นแนวทางทำให้บริษัทสร้างความมั่นใจในคุณภาพและการส่งมอบผลิตภัณฑ์ที่ดีให้แก่ลูกค้า

ในช่วงปี 2555 ตั้งแต่ไตรมาสที่ 3-4 สถานการณ์ราคาวัตถุดิบเกิดความผันผวนมาก
ซึ่งมีปัจจัยจากหลายประการ
โดยสาเหตุหลักมาจากภาวะแห้งแล้งในพื้นที่เพาะปลูกหลักของโลกอย่างทวีปอเมริกาเหนือและอเมริกาใต้
ทำให้ผลผลิตที่เป็นวัตถุดิบอาหารสัตว์ลดลง ส่งผลต่อให้ราคาวัตถุดิบอาหารสัตว์ปรับตัวสูงขึ้นในทันที
โดยเฉพาะกลุ่มข้าวโพด ผลิตภัณฑ์ถั่วเหลือง ผลิตภัณฑ์ข้าว และแป้งสาลี
สำหรับปลาป่นภาวะราคาทรงตัวในระดับสูง
เนื่องจากความต้องการของต่างประเทศเพิ่มสูงขึ้นทดแทนความต้องการภายใน
รวมทั้งประเทศหลักในอเมริกาใต้จำกัดปริมาณการจับปลาลดลง
แม้ผลกระทบจากปัญหาโรคกุ้งทำให้ความต้องการเลี้ยงลดลง
บริษัทได้มีการวางแผนเพิ่มประสิทธิภาพการจัดซื้อ ที่สามารถติดตามสถานการณ์ตลาดได้อย่างใกล้ชิด
เพื่อจัดซื้อในช่วงเวลาที่เหมาะสมและสรรหาแหล่งวัตถุดิบทางเลือกใหม่เพิ่มเติม
เพื่อรักษาระดับต้นทุนพร้อมทั้งรักษามาตรฐานทางด้านคุณภาพ

สำหรับสถานการณ์ราคาวัตถุดิบในปี 2556
สืบเนื่องจากผลกระทบของผลผลิตที่ลดลงในอเมริกาเหนือและอเมริกาใต้ทำให้ปริมาณผลผลิตลดลง
ทำให้มีความต้องการซื้อเพื่อรอผลผลิตฤดูกาลใหม่
รวมทั้งความต้องการของโลกที่เพิ่มขึ้นทุกปีทำให้คาดว่าราคาไตรมาสที่ 1 ยังมีแนวโน้มทรงตัว
และอ่อนตัวลงในไตรมาสที่ 2 โดยราคาวัตถุดิบหลัก อาทิข้าวโพด ผลิตภัณฑ์ถั่วเหลือง แป้งสาลี
ผลิตภัณฑ์ข้าว ปลาป่น และวัตถุดิบอื่นๆ คาดการณ์ว่าจะปรับตัวลดลงเมื่อเปรียบเทียบกับปี 2555
เนื่องจากผลิตผลสินค้าเกษตรของโลกเพิ่มขึ้น ในด้านความต้องการใช้ในภาคปศุสัตว์
การผลิตพลังงานทดแทน
และการบริโภคในอุตสาหกรรมต่างๆลดลงรวมทั้งภาวะราคาน้ำมันโลกที่มีเสถียรภาพ
อย่างไรก็ตามวัตถุดิบจากแหล่งภายในประเทศจะคงมีโครงการสนับสนุนสินค้าเกษตรของรัฐบาลที่จะยังคงรักษาระดับราคาไว้อยู่
ดังนั้นทางบริษัทจึงมีแนวทางรองรับโดยมุ่งเน้นที่การติดตามสถานการณ์
สรรหาแหล่งวัตถุดิบทดแทนเพื่อต้นทุนที่เหมาะสม และรักษามาตรฐานคุณภาพของวัตถุดิบเพื่อการผลิต

การเตรียมความพร้อมในระบบการจัดซื้อเพื่อรองรับสถานการณ์การเปลี่ยนแปลง
โดยมุ่งสร้างการวิเคราะห์ข้อมูลเชิงลึกในกลุ่มวัตถุดิบหลักเพื่อใช้เป็นข้อมูลในการตัดสินใจ
มุ่งเน้นกลยุทธ์การจัดซื้อเพื่อสรรหาวัตถุดิบทดแทนแหล่งวัตถุดิบเดิม
และมุ่งมั่นรักษาระดับต้นทุนการผลิต
ซึ่งการปรับตัวในการจัดซื้อที่เหมาะสมจะทำให้บริษัทสามารถควบคุมต้นทุน
และเพิ่มศักยภาพในการแข่งขันในอุตสาหกรรมอาหารสัตว์ได้

3.4 ผลกระทบต่อสิ่งแวดล้อม

กระบวนการผลิตอาหารสัตว์และฟาร์มไม่มีผลกระทบต่อสิ่งแวดล้อมยกเว้นมีปัญหาเรื่องฝุ่นและกลิ่นซึ่งปัจจุบันสามารถควบคุมได้
เนื่องจากได้มีการลงทุนในเครื่องจักรและอุปกรณ์ในการผลิตที่ทันสมัยตอนสร้างโรงงานไว้แล้ว
โดยมีการใช้ระบบกำจัดฝุ่นและเก็บฝุ่นที่เกิดจากกรรมวิธีการผลิตอย่างมีประสิทธิภาพ
เพื่อป้องกันมิให้เป็นสาเหตุสร้างความเดือดร้อนและเป็นอันตรายต่อสุขภาพ
หรือทำความเสียหายต่อทรัพย์สินของผู้อื่น
รวมทั้งมีการควบคุมมิให้มีกลิ่นเหม็นและเสียงดังออกนอกบริเวณโรงงานจนเป็นที่เดือดร้อนรำคาญต่อผู้อยู่ใกล้เคียง
แต่อย่างไรก็ตามพื้นที่ข้าง ๆ
บริเวณโรงงานของบริษัทส่วนใหญ่เป็นพื้นที่ว่างและใช้งานด้านเกษตรกรรม
ดังนั้นตลอดระยะเวลาตั้งแต่ที่บริษัทฯ
ดำเนินกิจการผลิตอาหารสัตว์มายังไม่เคยมีประวัติการกระทำความผิดหรือได้รับคำร้องเรียนหรือหนังสือเตือนเกี่ยวกับสิ่งแวดล้อม
โดยการควบคุมผลกระทบต่อสิ่งแวดล้อมสำหรับโรงงานอาหารสัตว์อยู่ภายใต้การควบคุมของกองควบคุมสิ่งแวดล้อม
กระทรวง อุตสาหกรรม
และเพื่อสร้างจิตสำนึกการรักษาสิ่งแวดล้อมต่อชุมชนและสังคมบริษัทจึงได้นำระบบการจัดการสิ่งแวดล้อม
ISO 14001 : 2004 มาใช้ในโรงงานผลิตอาหารสัตว์ทุกโรงงานของบริษัท

3.5 งานที่ยังไม่ได้ส่งมอบ

 งานที่ยังไม่ได้ส่งมอบไม่มี เนื่องจากบริษัทจะผลิตสินค้าเพื่อเก็บสต๊อคไว้ขายเท่านั้น